pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM pleased with Bangkok being awarded as best city in Asia Pacific
วันจันทร์ที่ 21 มีนาคม 2565
PM pleased with Bangkok being awarded as best city in Asia Pacific
PM pleased with Bangkok being awarded as best city in Asia Pacific
March 21, 2022, Government SpokespersonThanakornWangboonkongchanadisclosed that Prime Minister and Defense Minister Gen. Prayut Chan-o-chawas reportedthatBangkok has been awarded as thebestcityby “DestinAsian2022 Readers’ Choice Awards”. TheDestinAsian, a travel and lifestyle magazine in the Asia-Pacific region,took the surveys from the readers, and came up with the list of best cities in the Asia Pacific, of which the top 5 are: Bangkok, Singapore, Tokyo, Hong Kong, and Seoul. Bangkok has been named the “Best City” once in 2020.
This year, another two Thai destinations, Phuket and Ko Samui, were also popularamong theDestinAsianreaders, taking the3rdand4thplace in the "Best Islands” category, respectively.They are ranked behind Ko Bali and Maldives. Suvarnabhumi International Airport also ranks 3rdunderthe best airportcategory, and THAI Airways’ Royal Orchid Plus program has been awarded 4thfor'Best Frequent Flier Program'.
According to the Government Spokesperson,the survey forDestinAsianReaders’ Choice Awardshas consecutively been conducted for over 10 years tolook at the top destinations,airlines,sealines,cities and islands in the Asia-Pacific region. For this year’s awards, the survey was takenfrom theDestinAsianreaders of September- October 2021and Online Editions.
The Prime Minister is pleased with the survey result, which shows that Thailand has always been one of the top destinations among global tourists. The Government’seffort toease measures on entering into the Kingdomis expected to add a plus point to the confidence of global tourists and facilitate their travel to Thailand.The private sector and concerned agencies are urged toseek opportunity to grow and present the world with Thailand’s potentials and distinguishedness as leader of global tourism industry.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบรางวัลข้าราชการดีเด่น ขอบคุณทุกคนร่วมทำงานหนัก ขอให้รักษาความดี-มาตรฐาน เป็นความหวังยืนหยัดทำงานบริการช่วยประชาชน
วันจันทร์ที่ 13 มิถุนายน 2565
รัฐมนตรีว่าการกระทรวงยุติธรรม มอบรางวัลข้าราชการดีเด่น ขอบคุณทุกคนร่วมทํางานหนัก ขอให้รักษาความดี-มาตรฐาน เป็นความหวังยืนหยัดทํางานบริการช่วยประชาชน
รัฐมนตรีว่าการกระทรวงยุติธรรม มอบรางวัลข้าราชการดีเด่น ขอบคุณทุกคนร่วมทํางานหนัก ขอให้รักษาความดี-มาตรฐาน เป็นความหวังยืนหยัดทํางานบริการช่วยประชาชน
เมื่อวันที่ 13 มิถุนายน 2565 เวลา 13.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรมเป็นประธานใน "พิธีมอบเกียรติบัตรและเข็มเชิดชูเกียรติข้าราชการพลเรือนดีเด่น ประจําปี พ.ศ. 2564" โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมนายวัลลภ นาคบัว รองปลัดกระทรวงยุติธรรมนายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม นายนิมิต ทัพวนานต์ หัวหน้าผู้ตรวจราชการกระทรวงยุติธรรม นายไตรยฤทธิ์ เตมหิวงศ์ อธิบดีกรมสอบสวนคดีพิเศษ พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม พันตํารวจเอก ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ นายวิชัย ไชยมงคล เลขาธิการ ป.ป.ส.ผู้บริหารและข้าราชการร่วมงาน ซึ่งมีข้าราชการกระทรวงยุติธรรมได้รับรางวัลทั้งหมด 19 ราย
นายสมศักดิ์ ได้กล่าวให้โอวาทตอนหนึ่งว่า ตนยินดีที่ได้มาเป็นประธานมอบรางวัลในวันนี้ ทุกท่านที่ได้รับรางวัลเป็นผู้ที่มีความประพฤติและปฏิบัติงานดีเด่น ทํางานด้วยความเสียสละ ซึ่งตนหวังว่าทุกท่านจะดํารงไว้ซึ่งความดี มีคุณธรรม จริยธรรม ซื่อสัตย์สุจริต ยืนหยัดในสิ่งที่ถูกต้อง เป็นความหวังและศรัทธาของประชาชน ตนเข้าใจว่าทุกท่านตั้งใจทํางาน ใช้สติปัญญา สมาธิทํางานอย่างเต็มที่ เหน็ดเหนื่อยมาตลอด 3 ปีที่เราได้ทํางานร่วมกัน ตนประทับใจทุกท่านที่ได้เป็นแบบอย่างที่ดีให้แก่บุคคลที่ยังไม่ได้รับรางวัล
"วันนี้ทุกท่านทุ่มเททํางาน เสียสละเวลาส่วนตัว สมควรที่จะได้รับรางวัล ที่ผ่านมาผมเห็นความมุ่งมั่นทุ่มเท และรับรู้ว่าทุกท่านเหนื่อย แต่ปีนี้จะต้องเหนื่อยมากขึ้นอีก เพราะเป็นปีสุดท้ายของรัฐบาล ที่จะต้องเร่งทํางาน และประชาสัมพันธ์ให้ประชาชนได้รับรู้สิทธิและงานต่างๆของรัฐบาล เราจะเดินหน้าบริการประชาชนให้มากขึ้น ช่วยลดความเดือดร้อนแก่ประชาชน ผมต้องขอขอบคุณทุกท่านกับความทุ่มเททํางาน ขอให้รักษาความดีและมาตรฐานในการทํางานแบบนี้ตลอดไป" นายสมศักดิ์ กล่าว
รัฐบาลไทย-ข่าวทำเนียบรัฐบาล-กรมการขนส่งทางราง รวมสุดยอดโครงการระบบรางของประเทศไทย (จังหวัดประจวบคีรีขันธ์)
วันจันทร์ที่ 6 ธันวาคม 2564
กรมการขนส่งทางราง รวมสุดยอดโครงการระบบรางของประเทศไทย (จังหวัดประจวบคีรีขันธ์)
...
กรมการขนส่งทางราง (ขร.) กระทรวงคมนาคม รวมสุดยอดโครงการระบบรางของประเทศไทย
“สถานีหัวหินใหม่” สถานีสไตล์วิกตอเรียแห่งเดียวในประเทศไทย (จังหวัดประจวบคีรีขันธ์)
สุดยอดโครงการระบบรางของประเทศไทยที่แสดงให้เห็นถึงการเดินหน้าพัฒนาระบบการขนส่งทางรางที่เกิดจากความมุ่งมั่นพัฒนาของหน่วยงานต่างๆ ในการสรรค์สร้างระบบรางให้สามารถอํานวยความสะดวกในการเดินทางและการขนส่งสินค้าให้แก่ประชาชนทั้งภาครัฐและภาคเอกชน
“สถานีรถไฟหัวหินแห่งใหม่ สถานียกระดับที่มีทางเดินใต้สถานีแห่งแรกในประเทศไทย” เป็นหนึ่งในงานก่อสร้างรถไฟทางคู่สายใต้ ช่วง นครปฐม – ชุมพร (ช่วงหนองปลาไหล – หัวหิน) โดยสถานีรถไฟหัวหินแห่งใหม่นี้ เป็นโครงสร้างยกระดับ มีที่ทําการและที่พักคอยอยู่ชั้นล่าง ชานชาลาอยู่ชั้นบน การออกแบบยังคงความเป็นเอกลักษณ์ของสถานีเดิมที่ออกแบบตามสถาปัตยกรรมวิกตอเรีย ซึ่งมีคุณค่าความสําคัญ
ทางประวัติศาสตร์ โครงสร้างสถานีใหม่ประกอบด้วยเหล็กและคอนกรีต ทาสีครีมตัดแดงอย่างสวยงามตั้งอยู่ถัดจากสถานีหัวหินเดิมไปทางทิศใต้ สําหรับทางรถไฟเดิมยังคงมีอยู่สําหรับขบวนรถสินค้า และขบวนรถพิเศษในโอกาสสําคัญ อาคารสถานีเดิมยังคงอนุรักษ์ไว้ โดยมีแผนจะพัฒนาให้เป็นพิพิธภัณฑ์ต่อไป
รัฐบาลไทย-ข่าวทำเนียบรัฐบาล-รัฐบาลเร่งพัฒนาโครงข่ายคมนาคมไทย "บก - ราง - น้ำ - อากาศ" ต่อเนื่อง ปี 65 วงเงินลงทุนกว่า 1.4 ล้านล้านบาท
วันพฤหัสบดีที่ 24 มีนาคม 2565
รัฐบาลเร่งพัฒนาโครงข่ายคมนาคมไทย "บก - ราง - น้ํา - อากาศ" ต่อเนื่อง ปี 65 วงเงินลงทุนกว่า 1.4 ล้านล้านบาท
.....
การพัฒนาโครงสร้างพื้นฐานและโครงสร้างขนาดใหญ่ของประเทศ ถือเป็น "หัวใจสําคัญ" ของการพัฒนาประเทศ ช่วงเวลาที่ผ่านมา โครงการต่าง ๆ ของรัฐบาลได้เกิดผลสําเร็จเป็นรูปธรรม เช่น การสร้าง Motorway การพัฒนาท่าเรือ และการพัฒนาท่าอากาศยาน เป็นต้น
.
สําหรับปี 65 รัฐบาลยังคงมุ่งมั่นเดินหน้าโครงการลงทุนต่าง ๆ ต่อเนื่อง ทั้งทางบก ราง น้ํา และอากาศ วงเงินลงทุนกว่า 1.4 ล้านล้านบาท ประกอบด้วย
.
โครงการที่ได้ลงนามสัญญาแล้ว 516,000 ล้านบาท
โครงการลงทุนใหม่ 974,000 ล้านบาท
.
คาดการณ์เบื้องต้นว่า จะก่อให้เกิดประโยชน์ทางเศรษฐกิจแบบทวีคูณ (Multiply Effect) ประมาณ 4 แสนล้านบาท/ปี หรือคิดเป็น 2.35% ของ GDP
.
อ่านเพิ่มเติม คลิก https://www.thaigov.go.th/news/contents/details/52842
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-มาตรการรับมือฤดูฝน ปี 2564
วันพุธที่ 23 มิถุนายน 2564
มาตรการรับมือฤดูฝน ปี 2564
วันพุธที่ 26 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการรับมือฤดูฝน ปี 2564 เพื่อเตรียมความพร้อมป้องกัน และลดความเสียหายจากการเกิดภัยพิบัติในฤดูฝน ประกอบด้วย คาดการณ์ชี้เป้าพื้นที่เสี่ยงน้ําท่วมและฝนน้อยกว่าค่าปกติ โดยปรับปรุงข้อมูลทุกสิ้นเดือน / บริหารจัดการน้ําท่าให้มีประสิทธิภาพสูงสุด ควบคู่ไปกับการกักเก็บน้ําไว้ในเขื่อนให้ได้มากที่สุด /กําหนดพื้นที่เสี่ยงน้ําท่วม กําหนดคน และเครื่องจักร เตรียมพร้อมรับมือสถานการณ์น้ําที่อาจจะเกิดขึ้น /สํารวจสิ่งกีดขวางทางน้ํา และกําจัดวัชพืชในแม่น้ําสายหลักและคูคลองต่าง ๆ เพื่อเพิ่มประสิทธิภาพการระบายน้ํา รวมทั้งแจ้งเตือนไปยังประชาชนให้เตรียมความพร้อม ตลอดระยะเวลาฤดูฝนโดยเฉพาะในพื้นที่เสี่ยงน้ําท่วมหรือน้ําล้นตลิ่ง เพื่อลดผลกระทบที่จะเกิดกับประชาชนให้ได้มากที่สุด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผยความคืบหน้าไกล่เกลี่ยหนี้ ช่วยเหลือประชาชนสำเร็จ 33,781 ราย คิดเป็นร้อยละ 99.47 รวมทุนทรัพย์กว่า 7,584 ล้านบาท “สมศักดิ์”เดินหน้าสานต่อนโยบาย
วันพฤหัสบดีที่ 14 กรกฎาคม 2565
โฆษกรัฐบาลเผยความคืบหน้าไกล่เกลี่ยหนี้ ช่วยเหลือประชาชนสําเร็จ 33,781 ราย คิดเป็นร้อยละ 99.47 รวมทุนทรัพย์กว่า 7,584 ล้านบาท “สมศักดิ์”เดินหน้าสานต่อนโยบาย
โฆษกรัฐบาลเผยความคืบหน้าไกล่เกลี่ยหนี้ ช่วยเหลือประชาชนสําเร็จ 33,781 ราย คิดเป็นร้อยละ 99.47 รวมทุนทรัพย์กว่า 7,584 ล้านบาท “สมศักดิ์”เดินหน้าสานต่อนโยบาย "นายกฯ" จัด "มหกรรมไกล่เกลี่ยหนี้สินครัวเรือน" ทั่วประเทศ ถึงเดือนสิงหาคมนี้
วันนี้ (11 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้าการแก้ไขปัญหาหนี้สินภาคครัวเรือน ตามนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ว่า ที่ผ่านมากระทรวงยุติธรรมโดยนายสมศักดิ์ เทพสุทิน รัฐมนตรีว่าการกระทรวงยุติธรรม ภายใต้บูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ได้ดําเนินการ “มหกรรมไกล่เกลี่ยหนี้สิน หนี้ครัวเรือน” ผ่านมาแล้ว 45 ครั้ง มีลูกหนี้ขอไกล่เกลี่ยแล้ว 36,305 ราย โดยดําเนินการไกล่เกลี่ยได้จํานวน 34,146 ราย ไกล่เกลี่ยสําเร็จ 33,781 ราย คิดเป็นร้อยละ 99.47 รวมทุนทรัพย์กว่า 7,584 ล้านบาท สามารถลดค่าใช้จ่ายของการฟ้องร้องคดีของกองทุนเงินให้กู้ยืมเพื่อการศึกษา เฉลี่ยรายละ 7,000 บาท รวมทั้งสิ้นเป็นเงินกว่า 134 ล้านบาท และสามารถลดค่าใช้จ่ายการดําเนินคดีของประชาชน เฉลี่ยต่อรายกว่า 86,000บาท จํานวน รวมทั้งสิ้นกว่า 2,934 ล้านบาท
“นายกรัฐมนตรี มีนโยบายเร่งช่วยเหลือประชาชน ในการแก้ไขปัญหาหนี้สิน เพื่อให้มีคุณภาพชีวิตที่ดีขึ้น ขอเชิญชวนประชาชนที่มีคดีพิพาทก่อนฟ้อง และหลังศาลมีคําพิพากษา ร่วมงานมหกรรมไกล่เกลี่ยหนี้สินครัวเรือน และยุติธรรมพบประชาชน (4 ภาค) ประจําปีงบประมาณ 2565 ที่จะจัดขึ้นทั่วประเทศถึงเดือนสิงหาคมนี้ ซึ่งจะเป็นการตอบโจทย์การแก้ไขหนี้สิน หนี้ กยศ. หนี้บัตรเครดิต และสินเชื่อส่วนบุคคล สินเชื่อรถยนต์ รวมถึงร่วมกันหาทางออก ฝ่าวิกฤติ สร้างโอกาส ก้าวไปด้วยกัน ณ สถานที่จัดงาน สําหรับผู้สนใจสอบถามรายละเอียดเพิ่มเติมได้ที่ สายด่วนยุติธรรม 1111กด77 /กรมบังคับคดี 02 881 4999 หรือสายด่วนกรมบังคับคดี 1111 กด 79 หรือ ศูนย์ไกล่เกลี่ยข้อพิพาท 02 881 4840 และ กรมคุ้มครองสิทธิและเสรีภาพ 0 2141 2768-73” นายธนกรฯ กล่าว
รัฐบาลไทย-ข่าวทำเนียบรัฐบาล-​นายกฯ ห่วงใย ผลกระทบจากสถานการณ์โควิด – 19 และ สถานการณ์การความตึงเครียดในยุโรป สั่งการคณะที่ปรึกษาเร่งหามาตรการดูแล ลดภาระ แก้หนี้ ประชาชน
วันพฤหัสบดีที่ 3 มีนาคม 2565
​นายกฯ ห่วงใย ผลกระทบจากสถานการณ์โควิด – 19 และ สถานการณ์การความตึงเครียดในยุโรป สั่งการคณะที่ปรึกษาเร่งหามาตรการดูแล ลดภาระ แก้หนี้ ประชาชน
​นายกฯ ห่วงใย ผลกระทบจากสถานการณ์โควิด – 19 และ สถานการณ์การความตึงเครียดในยุโรป สั่งการคณะที่ปรึกษาเร่งหามาตรการดูแล ลดภาระ แก้หนี้ ประชาชน
วันนี้ (3 มีนาคม 2565) เวลา 09.30 น. ณ ห้องสีเขียว ตึกไทยคู่ฟ้า ทําเนียบรัฐบาล นายกรัฐมนตรีเป็นประธานการประชุมร่วมกับคณะที่ปรึกษานายกรัฐมนตรี ซึ่งภายหลังเสร็จสิ้นการประชุม นายธนกร วังบุญคงชนะ โฆษกประจําสํานักนายกรัฐมนตรีได้เปิดเผยผลการประชุมฯ ดังนี้
เนื่องจากแม้ว่ารัฐบาลได้ดําเนินการแก้ปัญหาอย่างต่อเนื่อง ส่งผลให้เศรษฐกิจของประเทศจะฟื้นตัวขึ้นมาก แต่ยังมีประชาชนที่ได้รับผลกระทบจากสถานการณ์โควิด-19 และสถานการณ์ความตึงเครียดในยุโรปซึ่งส่งผลให้พลังงานราคาสูงขึ้น โดยนายกรัฐมนตรีห่วงใย และให้ความสําคัญกับประชาชนที่ได้รับผลกระทบนี้จึงสั่งการคณะที่ปรึกษาให้เดินหน้าอย่างเร่งด่วน ดําเนินการตาม 3 แนวทางหลัก ดังนี้
1. หาแนวทางลดภาระค่าใช้จ่าย ดูแลประชาชน โดยเฉพาะกลุ่มเปราะบาง นายกรัฐมนตรีได้สั่งการให้ร่วมพิจารณามาตรการที่เหมาะสม แบ่งเบาภาระของประชาชน อาทิ การช่วยเหลือเพื่อบรรเทาราคาน้ํามัน ราคาก๊าซหุงต้ม ค่าไฟฟ้า เป็นต้น
2. การบรรเทาภาระหนี้สิน เป็นประเด็นที่รัฐบาลดูแลมาโดยตลอด รัฐบาลได้กําหนดให้ในปี 2565 นี้เป็น “ปีแห่งการแก้ไขปัญหาหนี้ครัวเรือน” และได้กําหนดแนวทางที่ชัดเจนในการแก้ไขปัญหาหนี้ครัวเรือนไว้ครอบคลุมทุกมิติ อย่างไรก็ดีในการประชุมฯ นายกรัฐมนตรีต้องการให้มีหน่วยงานขับเคลื่อนเพื่อให้ดูแลประชาชนทุกคน เพื่อบรรเทาภาระหนี้ให้กับประชาชนไม่ให้มีคนต้องถูก ยึดบ้าน ยึดรถ
3. การลงทุนเพื่อเพิ่มขีดความสามารถในการแข่งขันของประเทศและเพิ่มรายได้ให้ประชาชน ทั้งนี้ เพื่อเพิ่มโอกาสในการสร้างรายได้ให้แก่ประชาชนอย่างทั่วถึงและเสมอภาค นายกรัฐมนตรีได้สั่งการให้เร่งรัดการลงทุนโครงการขนาดใหญ่ของรัฐ ให้มีเม็ดเงินกระจายลงไปในพื้นที่ ทั้งโครงการ EEC โครงสร้างพื้นฐานสร้างความเชื่อมโยง กระจายทรัพยากรสู่ภูมิภาคและท้องถิ่น รถไฟเส้นทางขนส่งสินค้าส่งออกซึ่งทําได้ในปริมาณมาก ประหยัด รวดเร็ว และเป็นโอกาสเพิ่มกิจกรรมทางเศรษฐกิจ
ซึ่งในการประชุมครั้งนี้ นายกรัฐมนตรีได้สั่งการให้เร่งรัดมาตรการเพื่อแก้ไขปัญหาโดยเร่งด่วน ต้องการให้แบ่งเบาภาระประชาชนทุกคนเห็นผลโดยเร็วที่สุด
รัฐบาลไทย-ข่าวทำเนียบรัฐบาล-กรมบัญชีกลางอัปเดตการจ่ายเงินเข้าบัตรสวัสดิการแห่งรัฐ ตั้งแต่ พ.ค. 65 เป็นต้นไป
วันศุกร์ที่ 29 เมษายน 2565
กรมบัญชีกลางอัปเดตการจ่ายเงินเข้าบัตรสวัสดิการแห่งรัฐ ตั้งแต่ พ.ค. 65 เป็นต้นไป
กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐ ตั้งแต่เดือนพฤษภาคม 2565
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 ที่ช่วยเหลือวงเงินค่าซื้อสินค้าจากร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้าฯ) และค่าซื้อสินค้าหรือค่าบริการจากร้านค้าหรือผู้ให้บริการที่เข้าร่วมโครงการคนละครึ่ง ระยะที่ 4 จํานวนไม่เกิน 200 บาทต่อคนต่อเดือน เป็นระยะเวลา 3 เดือน (1 กุมภาพันธ์ - 30 เมษายน 2565) ได้สิ้นสุดแล้ว กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐ ตั้งแต่เดือนพฤษภาคม 2565 ดังนี้
ทุกวันที่ 1 ของเดือน (ไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 200/300 บาทต่อเดือน
- ส่วนลดค่าซื้อก๊าซหุงต้ม 100 บาทต่อ 3 เดือน (เม.ย. - มิ.ย. 65)
- ค่าใช้จ่ายในการเดินทาง ประกอบด้วย
ค่าโดยสารรถ บขส. 500 บาทต่อเดือน
ค่าโดยสารรถไฟ 500 บาทต่อเดือน
ค่าโดยสารรถไฟฟ้า (MRT/BTS/ARL) และ ขสมก. 500 บาทต่อเดือน (สําหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 15 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ 50/100 บาทต่อเดือน (ผู้สูงอายุที่ได้รับสิทธิตั้งแต่ ต.ค. 64 - ก.ค. 65 จะได้รับเงินเข้าบัตรฯ ในเดือน เม.ย. - ก.ย. 65)
ทุกวันที่ 18 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินคืนค่าไฟฟ้า ไม่เกิน 315 บาทต่อครัวเรือนต่อเดือน (สําหรับผู้ถือบัตรสวัสดิการแห่งรัฐ ที่ใช้ไฟฟ้าไม่เกิน 315 บาทต่อเดือน)
- เงินคืนค่าน้ําประปา ไม่เกิน 100 บาทต่อครัวเรือนต่อเดือน (สําหรับผู้ถือบัตรสวัสดิการแห่งรัฐ ที่ใช้น้ําประปาไม่เกิน 315 บาทต่อเดือน จะได้รับเงินคืนค่าน้ําประปาไม่เกิน 100 บาท ส่วนที่เกินจาก 100 บาท ผู้ถือบัตรฯ เป็นผู้ชําระเอง)
ทุกวันที่ 22 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน (สําหรับผู้ถือบัตรสวัสดิการแห่งรัฐ ที่มีบัตรประจําตัวคนพิการและได้รับเงินเบี้ยความพิการ)
“ผู้มีสิทธิสามารถติดตามข่าวสารของกรมบัญชีกลางได้จากช่องทางต่าง ๆ ของกรมบัญชีกลาง เช่น Facebook Youtube Instagram Twitter และ CGD Application หรือโทรศัพท์สอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 และ Call Center กรมบัญชีกลาง 0 2270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-รองนายกฯ อนุทิน นำผู้บริหารสาธารณสุข สปสช. แชร์ความสำเร็จโครงการหลักประกันสุขภาพถ้วนหน้าของไทยในเวทีระดับโลก หนุนใช้กลไก WHO ขับเคลื่อนให้เกิดกับทุกประเทศเพื่อการเข้าถึงการรักษา
วันศุกร์ที่ 24 มิถุนายน 2565
รองนายกฯ อนุทิน นําผู้บริหารสาธารณสุข สปสช. แชร์ความสําเร็จโครงการหลักประกันสุขภาพถ้วนหน้าของไทยในเวทีระดับโลก หนุนใช้กลไก WHO ขับเคลื่อนให้เกิดกับทุกประเทศเพื่อการเข้าถึงการรักษา
รองนายกฯ อนุทิน นําผู้บริหารสาธารณสุข สปสช. แชร์ความสําเร็จโครงการหลักประกันสุขภาพถ้วนหน้าของไทยในเวทีระดับโลก หนุนใช้กลไก WHO ขับเคลื่อนให้เกิดกับทุกประเทศเพื่อการเข้าถึงการรักษาที่ทั่วถึง
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันที่ 24 มิ.ย. 2565 นายอนุทิน ชาญวีรกูล รองนายกรัฐมนตรี นําคณะผู้บริหารกระทรวงสาธารณสุขเข้าร่วมการประชุม พร้อมกับทําหน้าที่ประธานในการประชุมฯ คณะกรรมการบริหารโครงการโรคเอดส์แห่งสหประชาชาติ (UNAIDS Programme Coordinating Board: PCB) ครั้งที่ 50 เป็นวันสุดท้าย ณ สํานักงานใหญ่องค์การอนามัยโลก (WHO) นครเจนีวา สมาพันธรัฐสวิส ระหว่างนี้ได้มีการประชุม เรื่องการพัฒนาระบบสาธารณสุขนานาชาติ ซึ่งรองนายกรัฐมนตรี พร้อมด้วย นพ.โอภาส การย์กวินพงศ์ อธิบดีกรมควบคุมโรค นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) และผู้บริหารการะทรวงสาธารณสุข ได้แบ่งปันประสบการณ์และความสําเร็จของโครงการหลักประกันสุขภาพถ้วนหน้าของประเทศไทย ที่เริ่มต้นขับเคลื่อนตั้งแต่สาธารณสุขขั้นมูลฐาน โดยการมีส่วนร่วมของชุมชนด้วยอาสาสมัครสาธารณสุขประจําหมู่บ้าน (อสม.) บริการปฐมภูมิ โรงพยาบาลส่งเสริมสุขภาพตําบล (รพ.สต.) มีหลักประกันสุขภาพถ้วนหน้านําไปสู่การเข้าถึงการรักษาที่เท่าเทียม มีประสิทธิภาพและมีคุณภาพ
รองนายกรัฐมนตรีกล่าวว่า รัฐบาลได้จัดสรรงบประมาณภาครัฐที่เพียงพอเพื่อเป็นสวัสดิการที่ครอบคลุมบริการที่หลากหลาย เพื่อป้องกันไม่ให้ประชาชนต้องล้มละลายเพราะค่าใช้จ่ายเรื่องสุขภาพ และเพื่อปรับปรุงบริการให้ดียิ่งขึ้น ประเทศไทยดําเนินการใน 3 เรื่องอย่างต่อเนื่อง นั่นคือ 1) สํารวจความต้องการด้านการรักษาพยายาลระดับครัวเรือน 2) ปรับปรุงระบบข้อมูลเพื่อพัฒนาบริการ และ 3) มุ่งหาจุดบกพร่อง เพื่อแก้ไขปรับปรุงระบบหลักประกันสุขภาพให้ดีที่สุด
ในตอนท้าย รองนายกรัฐมนตรีได้ขอบคุณองค์การอนามัยโลก (WHO) ที่ได้พัฒนาโครงการและแนวทางการวัดประสิทธิภาพของหลักประกันสุขภาพ ซึ่งมีส่วนสําคัญที่สนับสนุนระบบในประเทศไทยให้ดีขึ้นโดยต่อเนื่อง ซึ่งไทยได้ดําเนินโครงการมาครบ 20 ปีแล้ว พร้อมจะแบ่งปันประสบการณ์ที่ดีกับทุกประเทศ และสนับสนุนให้กําหนดเป็นเป้าหมายให้หลักประกันสุขภาพถ้วนหน้าเกิดขึ้นทั่วโลก โดยขับเคลื่อนภายใต้กลไกของ WHO ซึ่งประเทศไทยจะสนับสนุนการขับเคลื่อนอย่างเต็มที่ เพื่อการเข้าถึงการรักษาพยาบาลที่ทั่วถึงของผู้คนทั่วโลก
รัฐบาลไทย-ข่าวทำเนียบรัฐบาล-สปสช.สรุปผลจัดสรร ATK ให้แต่ละพื้นที่ทั่วประเทศ
วันศุกร์ที่ 10 กันยายน 2564
สปสช.สรุปผลจัดสรร ATK ให้แต่ละพื้นที่ทั่วประเทศ
แจกกลุ่มเสี่ยงตรวจโควิดด้วยตนเอง เริ่ม 16 ก.ย.นี้
สปสช. นับถอยหลังแจก ATK 8.5 ล้านชุดให้ประชาชนกลุ่มเสี่ยงตรวจโควิดด้วยตนเอง เผยมีหน่วยงาน รพ. ร้านยา และคลินิก ส่งข้อมูลขอรับชุดตรวจ ATK ทั่วประเทศแล้วกว่า 5.5 ล้านชุด จับมือ KTB พัฒนาระบบรายงานติดตามการแจกและผลตรวจผ่าน Dashboard เปิดสายด่วน 1330 กด 17 ช่องทางประชาชนสอบถามเฉพาะกรณี แจก ATK พร้อมเฝ้าระวังจํานวนผู้ติดเชื้อโควิด-19 เพิ่มหลัง 16 ก.ย. นี้
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) เปิดเผยว่า ตามที่ สปสช. กําหนดกระจายชุดตรวจ แอนติเจน เทสต์ คิท” (Antigen Test Kit : ATK) จํานวน 8.5 ล้านชุด ให้กับประชาชนกลุ่มเสี่ยงตรวจโควิดด้วยตนเอง ซึ่งจะเริ่มแจกตั้งแต่วันที่ 16 กันยายน 2564 ในวันนี้ สปสช. ได้มีการประชุมเพื่อติดตามแผนการกระจาย ATK เบื้องต้นจะกระจาย ATK จํานวน 8,195,600 ชุดก่อน และสํารองที่ส่วนกลาง 304,400 ชุด โดยข้อมูลรายงานล่าสุด (10 ก.ย.) มีหน่วยบริการและหน่วยงานต่างๆ ที่ร่วมกระจายแจก ATK ให้กับประชาชน อาทิ โรงพยาบาล รพ.สต. ศูนย์บริการสาธารณสุข คลินิกเอกชนและร้านยาที่เข้าร่วมโครงการ ส่งข้อมูลจํานวนขอรับชุดตรวจ ATK มายัง สปสช. แล้วจํานวน 5,505,805 ชุด
ทั้งนี้แยกเป็นข้อมูลจากพื้นที่ 12 เขตทั่วประเทศ (ยกเว้น กทม.) ขอรับการจัดสรร ATK จํานวน 5,261,455 ชุด หรือร้อยละ 97 ของแผนการจัดสรร ATK และพื้นที่ กทม. มีหน่วยงานและหน่วยบริการขอรับการจัดสรรแล้ว 244,350 ชุด หรือร้อยละ 10 ของแผนการจัดสรร ATK ขณะที่หน่วยบริการสังกัดกรมอนามัย เพื่อกระจายที่ตลาด (ไม่ซ้ํากับ กทม.) ได้ยืนยันขอรับการจัดสรรแล้ว 400,000 ชุด หรือร้อยละ 100
อย่างไรก็ตามในส่วนของ กทม. นพ.จเด็จ กล่าวว่า เมื่อวานนี้ (9 ก.ย.) ผศ.ภญ.ยุพดี ศิริสินสุข รองเลขาธิการ สปสช. ได้ประชุมหารือกับกรุงเทพมหานคร และ สปสช.เขต 13 กทม.แล้ว เบื้องต้นจะมีการจัดสรร ATK ตามกลุ่มประชากรและกลุ่มผู้ให้บริการ ดังนี้ กลุ่มตลาดจํานวน 410,000 ชุด กลุ่มขนส่งสาธารณะจํานวน 440,000 ชุด กลุ่มร้านเสริมสวยจํานวน 20,000 ชุด กลุ่มร้านนวด สปา จํานวน 56,000 ชุด กลุ่มครู อาจารย์ จํานวน 300,000 ชุด และกลุ่มชุมชนจํานวน 420,000 ชุด
“ตามกระบวนการองค์การเภสัชกรรม (อภ.) และโรงพยาบาลราชวิถีจะตรวจรับการจัดซื้อ ATK วันนี้ และคาดว่าวันพรุ่งนี้จะเริ่มกระจาย ATK ไปตามจุดต่างๆ ตามแผนกระจาย ATK แล้ว เราจึงต้องเร่งเตรียมความพร้อมในการส่ง ATK ให้ถึงมือประชาชนตามแผนที่วางไว้ และเพิ่มช่องทางสอบถามกรณีขอรับ ATK ผ่านสายด่วน 1330 กด 17” เลขาธิการ สปสช. กล่าว
นพ.จเด็จ กล่าวต่อว่า ในการติดตามความคืบหน้าการกระจาย ATK จํานวน 8.5 ล้านชุด และผลตรวจนั้น สปสช.ได้ประสานความร่วมมือกับธนาคารกรุงไทยพัฒนาการรายงานระบบเรียลไทม์ (Real-time system) ผ่าน Dashboard รวมถึงการรายงานนําผู้ที่ผลตรวจเป็นบวกเข้าสู่การดูแลทั้งในระบบการดูแลผู้ติดเชื้อที่บ้าน (Home Isolation) กรณีจังหวัดนั้นมีการจัดระบบดูแลผู้ติดเชื้อที่บ้าน หรือเข้าสู่ระบบการรักษาตามมาตรฐานหากจังหวัดนั้นยังไม่ได้จัดระบบดูแลผู้ติดเชื้อโควิดที่บ้าน
“การแจกชุดตรวจ ATK นี้ อีกประเด็นที่เราเน้นย้ําคือจํานวนผู้ติดเชื้อโควิด-19 ที่คาดการณ์ว่าน่าจะมีจํานวนเพิ่มมากขึ้น จึงต้องเฝ้าระวังและเตรียมระบบให้พร้อมเพื่อรองรับ” เลขาธิการ สปสช. กล่าว
/////////////10 กันยายน 2564
รัฐบาลไทย-ข่าวทำเนียบรัฐบาล-อนุมัติ 128 ล้าน ยกระดับหน่วยบริการอนามัย ควบคุมโควิด-19
วันจันทร์ที่ 28 มิถุนายน 2564
อนุมัติ 128 ล้าน ยกระดับหน่วยบริการอนามัย ควบคุมโควิด-19
วันอาทิตย์ที่ 13 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติโครงการยกระดับหน่วยบริการอนามัยรองรับการระบาดของโรคโควิด-19 พร้อมกรอบวงเงินกว่า 128 ล้านบาท ประกอบด้วย รายการครุภัณฑ์ เช่น ชุดตรวจเชื้อโควิดแบบพกพา เครื่องช่วยหายใจ เครื่องติดตามการทํางานของหัวใจและสัญญาณชีพ รถพยาบาลพร้อมอุปกรณ์ช่วยชีวิตขั้นสูง หุ่นยนต์ลําเลียงอุปกรณ์ทางการแพทย์ รายการก่อสร้าง เช่น การปรับปรุงห้องไอโซเลท รูม หอผู้ป่วยแยกโรค และงบดําเนินงาน เช่น เวชภัณฑ์ป้องกันสําหรับการฉีดวัคซีน เป็นต้น ทั้งหมดนี้เพื่อเพิ่มขีดความสามารถของหน่วยบริการอนามัยให้มีศักยภาพในการควบคุมโรคในชุมชนได้อย่างเข้มแข็ง รองรับการระบาดในวงกว้างได้อย่างมีประสิทธิภาพ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคมและปลัดกระทรวงคมนาคม เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นาเขตเศรษฐกิจเอเปค
วันพฤหัสบดีที่ 10 กุมภาพันธ์ 2565
รัฐมนตรีว่าการกระทรวงคมนาคมและปลัดกระทรวงคมนาคม เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นาเขตเศรษฐกิจเอเปค
และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 1/2565
นายศักดิ์สยาม ชิดชอบ รัฐมนตรีว่าการกระทรวงคมนาคม และนายชยธรรม์ พรหมศร ปลัดกระทรวงคมนาคม เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นาเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค พ.ศ. 2565 ครั้งที่ 1/2565 ผ่านระบบการประชุมทางไกล เมื่อวันที่ 9 กุมภาพันธ์ 2565 โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุมฯ และรองนายกรัฐมนตรี รวมถึงรัฐมนตรีว่าการกระทรวงต่าง ๆ เข้าร่วมการประชุมฯ ด้วย
ที่ประชุมฯ ได้พิจารณาและเห็นชอบสถานที่จัดการประชุมผู้นาเขตเศรษฐกิจเอเปคและการประชุมที่เกี่ยวข้อง ณ ศูนย์ประชุมแห่งชาติสิริกิติ์ และสถานที่จัดงานเลี้ยงอาหารค่า (Gala Dinner) เพื่อเป็นเกียรติแก่ผู้นาและคู่สมรส ณ หอประชุมกองทัพเรือโดยประเทศไทยได้เปิดศักราชใหม่ 2565 ในฐานะเจ้าภาพการประชุมเอเปคและการเป็นผู้นาในการฟื้นฟูเศรษฐกิจทั่วภูมิภาค พร้อมปรับกระบวนทัศน์สู่การฟื้นฟูครั้งใหญ่รับความท้าทายหลังวิกฤติ COVID-19 ที่ส่งแรงกระเพื่อมไปทั่วโลก ภายใต้แนวคิด “เปิดกว้างสร้างสัมพันธ์ เชื่อมโยงกัน สู่สมดุล” (Open. Connect. Balance.) เป็นการเปิดกว้างสร้างสัมพันธ์ต่อทุกโอกาส เปิดโอกาสด้านการค้าการลงทุนในทุกมิติ ฟื้นฟูความเชื่อมโยงในทุกมิติหลังสถานการณ์การแพร่ระบาดของ COVID-19 ที่ทําให้เศรษฐกิจทั่วโลกต้องหยุดชะงัก และสร้างสมดุลในทุกแง่มุม โดยมุ่งเน้นการเจริญเติบโตทั้งด้านเศรษฐกิจ สิ่งแวดล้อม และสังคม ให้เติบโตอย่างแข็งแกร่ง ครอบคลุม ยั่งยืน และคํานึงถึงการรักษาสิ่งแวดล้อม ภายใต้โมเดลเศรษฐกิจ BCG Economy (Bio-Circular-Green)
กระทรวงคมนาคมได้มีส่วนช่วยสนับสนุนการเตรียมการประชุมผู้นําเขตเศรษฐกิจเอเปคและการประชุมที่เกี่ยวข้องเพื่อให้เกิดผลลัพธ์อย่างเป็นรูปธรรม โดยกระทรวงคมนาคมจะเป็นเจ้าภาพจัดการประชุมคณะทางานด้านการขนส่งของเอเปค ครั้งที่ 52 ระหว่างวันที่ 14 - 16 กันยายน 2565 ซึ่งกระทรวงคมนาคมจะใช้เวทีดังกล่าวในการนาเสนอโครงการสาคัญ ๆ เพื่อแลกเปลี่ยนประสบการณ์และความคิดเห็นร่วมกันระหว่าง 21 เขตเศรษฐกิจ ได้แก่ โครงการ MR-MAP ซึ่งจะบูรณาการโครงข่ายการขนส่งสินค้าอย่างมีประสิทธิภาพเพื่ออํานวยความสะดวกการค้าและการลงทุน และโครงการ Southern Land Bridge ชุมพร - ระนอง เพื่อลดระยะทางและพลังงานในการขนส่งสินค้าจากตะวันออกกลางมายังภูมิภาคเอเชียแปซิฟิก การเปลี่ยนรูปแบบการขนส่งทางถนนมาเป็นระบบรางให้มากขึ้น ลดการใช้พลังงานและลดผลกระทบต่อสิ่งแวดล้อม อาทิ โครงการรถไฟทางคู่ และโครงการรถไฟความเร็วสูง การสนับสนุนการจัดทําแนวทางด้านการขนส่งคนและสินค้าตามมาตรฐานสากล อาทิ ICAO และ IMO เพื่อฟื้นฟูความเชื่อมโยงและความเชื่อมั่นในการเดินทางและการท่องเที่ยวภายหลังการระบาดของโรคติดเชื้อไวรัส COVID-19 และรับมือกับภาวะฉุกเฉินด้านสาธารณสุขในอนาคต การส่งเสริมการพัฒนาโครงสร้างพื้นฐานในภาคคมนาคมขนส่ง และนวัตกรรมที่เกี่ยวกับพลังงานสะอาด อาทิ เรือพลังงานไฟฟ้า รถโดยสารประจําทางพลังงานไฟฟ้า รถไฟพลังงานไฟฟ้า และรถยนต์พลังงานไฟฟ้า เป็นต้น
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 8 กรกฎาคม 2564 พนักงานติดเชื้อไวรัส COVID-19 จำนวน 10 ราย
วันพฤหัสบดีที่ 8 กรกฎาคม 2564
ประกาศ ขสมก. ประจําวันที่ 8 กรกฎาคม 2564 พนักงานติดเชื้อไวรัส COVID-19 จํานวน 10 ราย
ประกาศ ขสมก. ประจําวันที่ 8 กรกฎาคม 2564 พนักงานติดเชื้อไวรัส COVID-19 จํานวน 10 ราย
1) ผู้ช่วยผู้อํานวยการสํานักการเจ้าหน้าที่ ฝ่ายบริหาร สํานักการเจ้าหน้าที่
2) พนักงานเก็บค่าโดยสารรถปรับอากาศ สาย 2 เขตการเดินรถที่ 3
3) พนักงานเก็บค่าโดยสารรถธรรมดา สาย 12 เขตการเดินรถที่ 4
4) พนักงานเก็บค่าโดยสารรถธรรมดา สาย 82 เขตการเดินรถที่ 5
5) พนักงานเก็บค่าโดยสารรถธรรมดา สาย 136 เขตการเดินรถที่ 4
6) พนักงานเก็บค่าโดยสารรถธรรมดา สาย 180 เขตการเดินรถที่ 4
7) พนักงานขับรถโดยสารปรับอากาศ สาย 39 เขตการเดินรถที่ 1
8) พนักงานขับรถโดยสารธรรมดา สาย 12 เขตการเดินรถที่ 4
9) พนักงานขับรถโดยสารธรรมดา สาย 82 เขตการเดินรถที่ 5
10) พนักงานขับรถโดยสารปรับอากาศ สาย 511 เขตการเดินรถที่ 3
รัฐบาลไทย-ข่าวทำเนียบรัฐบาล-รมช.สธ.แนะประชาชนปรับพฤติกรรมสุขภาพสู่วิถีชีวิตใหม่ในยุคโควิด 19
วันพฤหัสบดีที่ 19 พฤษภาคม 2565
รมช.สธ.แนะประชาชนปรับพฤติกรรมสุขภาพสู่วิถีชีวิตใหม่ในยุคโควิด 19
รัฐมนตรีช่วยว่าการกระทรวงสาธารณสุข แนะประชาชนปรับเปลี่ยนพฤติกรรมสุขภาพสู่วิถีชีวิตใหม่ตามหลักสุขศึกษา รักษาระยะห่างทางกาย ดูแลสุขภาพและความปลอดภัยในแนวทางปฏิบัติเดียวกัน พร้อมเน้นย้ํามาตรการ VUCA เพื่ออยู่ร่วมกับโรคโควิด 19 ได้อย่างปลอดภัยและยั่งยืน
วันนี้ (19 พฤษภาคม 2565) ที่อาคารสาธารณสุขวิศิษฏ์ คณะสาธารณสุขศาสตร์ มหาวิทยาลัยมหิดล กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมวิชาการสุขศึกษาแห่งชาติ ครั้งที่ 20 ภายใต้แนวคิด “ล้มหรือรุก : ปรับพฤติกรรมสู่ชีวิตใหม่” พร้อมปาฐกถาพิเศษ เรื่อง “พฤติกรรมสุขภาพวิถีชีวิตใหม่” และมอบโล่นักสุขศึกษาดีเด่นปี 2563 และ 2564 โดย ดร.สาธิตกล่าวว่า กระทรวงสาธารณสุขให้ความสําคัญกับการพัฒนาสุขภาพของประชาชน โดยเฉพาะด้านพฤติกรรมสุขภาพ จากผลสํารวจความคิดเห็นของประชาชนทั่วประเทศ เกี่ยวกับพฤติกรรมที่เปลี่ยนไปของคนไทยในยุคโควิด 19 จํานวน 1,218 คน โดยสวนดุสิตโพล มหาวิทยาลัยสวนดุสิต พบว่า พฤติกรรมของประชาชนที่ “เปลี่ยนแปลงอย่างสิ้นเชิง” อันดับ 1 คือ การไปร่วมงานสังสรรค์ งานมงคล งานอวมงคล 90.50% อันดับ 2 การเดินทางท่องเที่ยว และอันดับ 3 การรับประทานอาหารนอกบ้านส่วนพฤติกรรมของประชาชนที่ “ไม่เปลี่ยนแปลงเลย” คือ การดื่มแอลกอฮอล/สูบบุหรี่ 55.48% และพฤติกรรมของประชาชนที่ “เกิดขึ้นใหม่” คือ การสวมหน้ากากอนามัยตลอดเวลา/เลือกซื้อหน้ากากหลายแบบมากขึ้น 90.12% นอกจากนี้ ความพึงพอใจต่อพฤติกรรมที่เปลี่ยนแปลงในยุคโควิด 19 ค่อนข้างพึงพอใจถึง 35.48% ไม่ค่อยพึงพอใจ 27.79%
ดร.สาธิต กล่าวต่อว่า การปรับเปลี่ยนพฤติกรรมสุขภาพสู่วิถีชีวิตใหม่ตามหลักการสุขศึกษา รักษาระยะห่างทางกาย ดูแลสุขภาพและความปลอดภัยในแนวทางปฏิบัติเดียวกัน จะทําให้ประชาชนอยู่ร่วมกับโรคโควิด 19 ได้อย่างปลอดภัย ดังนั้น จึงร่วมกับทุกภาคส่วนลดการระบาดและอัตราการเสียชีวิตจากโรคโควิด 19 ในการดําเนินชีวิตประจําวัน เช่น การขนส่ง การเดินทาง การใช้เทคโนโลยีเพื่อลดการสัมผัส เป็นต้น รวมถึงย้ํามาตรการ “VUCA” V-Vaccine เร่งรัดการฉีดวัคซีน, U-Universal Prevention ใช้มาตรการป้องกันตนเองสูงสุด, C-COVID Free Setting สถานประกอบการใช้มาตรการพื้นที่ปลอดโควิด 19 และ A-ATK ใช้ชุดตรวจคัดกรองเมื่อมีความเสี่ยงเพื่อสร้างความปลอดภัยให้กับทุกคน นอกจากนี้ ประชาชนควรมีความรู้ที่ถูกต้อง โดยรับข้อมูลข่าวสารจากแหล่งข่าวที่เชื่อถือได้ ไม่แชร์ข้อมูลที่ไม่มีความน่าเชื่อถือ เพื่อสร้างความเข้าใจ ความเชื่อ ทัศนคติ ค่านิยม มาตรการในการป้องการแพร่ระบาด และการปฏิบัติตนที่ถูกต้อง เกิดการปรับพฤติกรรมสุขภาพสู่ชีวิตใหม่ที่ยั่งยืนต่อไป
*************************************** 19 พฤษภาคม 2565
รัฐบาลไทย-ข่าวทำเนียบรัฐบาล-สธ.เผยผลทดสอบภูมิคุ้มกันวัคซีนโควิด หากกระตุ้นเข็ม 3 ช่วยรับมือ “โอมิครอน” ได้ดีขึ้น
วันจันทร์ที่ 17 มกราคม 2565
สธ.เผยผลทดสอบภูมิคุ้มกันวัคซีนโควิด หากกระตุ้นเข็ม 3 ช่วยรับมือ “โอมิครอน” ได้ดีขึ้น
กระทรวงสาธารณสุข เผยผลทดสอบภูมิคุ้มกันวัคซีนโควิด 8 สูตรที่ใช้ในประเทศไทย พบจัดการเดลตาได้ดีกว่าโอมิครอน แต่การฉีดวัคซีนเข็ม 3 ช่วยเพิ่มภูมิคุ้มกันให้สูงรับมือโอมิครอนได้ แนะผู้ที่ฉีดวัคซีนครบ 2 เข็ม มารับเข็มกระตุ้นตามที่กําหนด
วันนี้ (17 มกราคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ และ ดร.สุภาพร ภูมิอมร ผู้อํานวยการสถาบันชีววัตถุ กรมวิทยาศาสตร์การแพทย์ แถลงข่าวผลการทดสอบภูมิคุ้มกันวัคซีนต่อไวรัสสายพันธุ์เดลตาและโอมิครอน
นพ.ศุภกิจกล่าวว่า กรมวิทยาศาสตร์การแพทย์ได้ทําการทดสอบภูมิคุ้มกันหลังฉีดวัคซีนต่อไวรัสสายพันธุ์เดลตาและโอมิครอน โดยใช้ไวรัสจริงแยกได้จากผู้ป่วย และปฏิบัติการภายในห้องปฏิบัติการชีวนิรภัยระดับ 3 ด้วยวิธี Plaque Reduction Neutralization Test (PRNT) คือ การเจาะเลือดของผู้รับวัคซีนโควิด 19 มาแล้ว 2 สัปดาห์ ซึ่งเป็นช่วงที่ภูมิคุ้มกันขึ้นมากพอ นํามาปั่นแยกเอาซีรั่มมาทดสอบกับไวรัสโควิดที่เพาะเลี้ยงในจานทดลองโดยจะเจือจางซีรั่มครั้งละเท่าตัวจนกว่าจะถึงระดับที่ทําลายเชื้อไวรัสลงได้ครึ่งหนึ่ง หรือ NT50 ซึ่งเป็นระดับสุดท้ายที่น่าจะป้องกัน
การติดเชื้อได้ โดยได้ทดสอบภูมิคุ้มกันจากวัคซีนที่มีการใช้ในประเทศไทย 8 สูตร ได้แก่ ซิโนแวค-แอสตร้าเซนเนก้า , แอสตร้าเซนเนก้า 2 เข็ม , ไฟเซอร์ 2 เข็ม , ซิโนแวค-ไฟเซอร์ , แอสตร้าเซนเนก้า-ไฟเซอร์ , ซิโนแวค 2 เข็มตามด้วยแอสตร้าเซนเนก้า , ซิโนแวค 2 เข็ม ตามด้วยไฟเซอร์ และแอสตร้าเซนเนก้า 2 เข็มตามด้วยไฟเซอร์
นพ.ศุภกิจกล่าวต่อว่า ผลการทดสอบพบว่า วัคซีนทุกสูตรจัดการกับเชื้อสายพันธุ์เดลตาได้ค่อนข้างดี แต่ลดลงเมื่อเจอกับสายพันธุ์โอมิครอน สอดคล้องกับข้อสันนิษฐานว่า โอมิครอนน่าจะหลบวัคซีนได้ดีกว่าเดลตา โดยเฉพาะการฉีดวัคซีน 2 เข็มระดับภูมิคุ้มกันต่อไวรัสสายพันธุ์โอมิครอนไม่สูงมากนัก แต่ยังสามารถป้องกันอาการรุนแรงและเสียชีวิตได้ ส่วนการฉีดเข็มกระตุ้นหรือเข็ม 3 ค่าภูมิคุ้มกันจะสูงขึ้นอย่างมาก ช่วยลดการติดเชื้อ แพร่เชื้อ และลดเจ็บป่วยรุนแรงและเสียชีวิตได้มากขึ้น โดยต้องศึกษาต่อไปว่าระดับภูมิคุ้มกันจะสูงต่อเนื่องได้นานเพียงใด จึงขอเชิญชวนผู้ที่ฉีดวัคซีนครบ 2 เข็ม ให้ลงทะเบียนรับวัคซีนเข็ม 3 ตามที่กําหนด
“นอกจากนี้ กําลังอยู่ระหว่างการทดสอบวัคซีนสูตรไขว้ซิโนแวค-แอสตร้าเซนเนก้า ที่กระตุ้นเข็ม 3 ด้วยแอสตร้าเซนเนก้าหรือไฟเซอร์อีกสูตรหนึ่ง รวมถึงกําลังเร่งศึกษากรณีการติดเชื้อโอมิครอนแล้วภูมิคุ้มกันหลังติดเชื้อจะช่วยจัดการสายพันธุ์เดลตาได้ด้วยหรือไม่” นพ.ศุภกิจกล่าว
******************************* 17 มกราคม 2565
รัฐบาลไทย-ข่าวทำเนียบรัฐบาล-​รองปลัดฯ ภานุวัฒน์ ร่วมหารือบริษัท บีเอ็มดับเบิลยู (ประเทศไทย)
วันอังคารที่ 19 เมษายน 2565
​รองปลัดฯ ภานุวัฒน์ ร่วมหารือบริษัท บีเอ็มดับเบิลยู (ประเทศไทย)
นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมหารือกับนายอเล็กซานเดอร์ บารากา ประธานบริษัท บีเอ็มดับเบิลยู (ประเทศไทย) จํากัด
รองปลัดฯ ภานุวัฒน์ ร่วมหารือบริษัท บีเอ็มดับเบิลยู (ประเทศไทย)
วันนี้ (19 เมษายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมหารือกับนายอเล็กซานเดอร์ บารากา ประธานบริษัท บีเอ็มดับเบิลยู (ประเทศไทย) จํากัด พร้อมด้วยคณะผู้บริหารระดับสูงของบริษัท บีเอ็มดับเบิลยู (ประเทศไทย) จํากัด เกี่ยวกับแนวทางการส่งเสริมให้เกิดการผลิตยานยนต์ไฟฟ้าในประเทศไทย โดยมี นายณัฐพล รังสิตพล อธิบดีกรมส่งเสริมอุตสาหกรรม และผู้บริหารระดับสูงของกระทรวงอุตสาหกรรม ร่วมหารือด้วย ณ ห้องประชุม 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ. Kick Off ฉีดวัคซีนผู้สูงอายุ สร้างความปลอดภัยรับลูกหลานกลับบ้านช่วงสงกรานต์
วันอังคารที่ 15 มีนาคม 2565
สธ. Kick Off ฉีดวัคซีนผู้สูงอายุ สร้างความปลอดภัยรับลูกหลานกลับบ้านช่วงสงกรานต์
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการฉีดวัคซีนโควิด 19 ในผู้สูงอายุ ต้อนรับลูกหลานกลับบ้านช่วงสงกรานต์ได้อย่างปลอดภัย ที่ศูนย์ชุมชนโครงการบ้านเอื้ออาทร นนทบุรี (วัดกู้ 2) เป็นต้นแบบให้ทุกพื้นที่ทั่วประเทศ
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการฉีดวัคซีนโควิด19 ในผู้สูงอายุ ต้อนรับลูกหลานกลับบ้านช่วงสงกรานต์ได้อย่างปลอดภัย ที่ศูนย์ชุมชนโครงการบ้านเอื้ออาทร นนทบุรี (วัดกู้ 2)เป็นต้นแบบให้ทุกพื้นที่ทั่วประเทศดําเนินการช่วงสัปดาห์รณรงค์21-31 มีนาคมนี้ พร้อมแนะให้ลูกหลาน Clean Upตัวเอง 1 สัปดาห์ก่อนเดินทางกลับเพื่อเพิ่มความปลอดภัย
วันนี้ (15 มีนาคม 2565) ที่ศูนย์ชุมชนโครงการบ้านเอื้ออาทร นนทบุรี (วัดกู้2) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนพ.เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ร่วมเปิดกิจกรรมโครงการฉีดวัคซีนโควิด 19 ในผู้สูงอายุ เพื่อต้อนรับลูกหลานกลับบ้านอย่างปลอดภัย “Save 608 by Booster” และกล่าวว่า เทศกาลสงกรานต์ปี 2565 นี้ แม้ประเทศไทยจะมีการฉีดวัคซีนโควิด 19 ไปแล้วกว่า 130 ล้านเข็ม แต่ยังมีกลุ่มผู้สูงอายุและผู้มีโรคประจําตัวจํานวนหนึ่งที่ยังไม่ได้ฉีดวัคซีนหรือยังไม่ได้ฉีดเข็มกระตุ้นตามกําหนด ซึ่งมีความเสี่ยงที่จะติดเชื้อและอาการหนักถึงขั้นเสียชีวิตได้ โดยเฉพาะในช่วงเทศกาลสงกรานต์ที่จะมีลูกหลานเดินทางกลับภูมิลําเนาจํานวนมาก กระทรวงสาธารณสุขจึงจัดโครงการฉีดวัคซีนโควิด 19 ในผู้สูงอายุ เพื่อต้อนรับลูกหลานกลับบ้านอย่างปลอดภัย “Save 608 by Booster” เพื่อเร่งรัดการฉีดวัคซีนเข็มกระตุ้น เนื่องจากผู้สูงอายุ 70 ปีขึ้นไป มีอัตราเสียชีวิตจากโรคโควิด 19 สูงถึง 7.5% แต่หากได้รับการฉีดวัคซีนจะช่วยลดการป่วยหนักหากติดเชื้อ และลดอัตราการเสียชีวิตได้ถึง 41 เท่า โดยหลังจากนี้ทุกพื้นที่จะดําเนินการตามโครงการฯ อย่างต่อเนื่องในช่วงสัปดาห์รณรงค์ระหว่างวันที่ 21-31 มีนาคม 2565 ส่วนลูกหลานที่จะเดินทางกลับบ้านช่วงสงกรานต์ ขอให้ Self Clean Up ตัวเองให้ปลอดจากเชื้อโควิด 19 ในช่วง 1 สัปดาห์ก่อนเดินทาง โดยหลีกเลี่ยงกิจกรรมที่จะก่อให้เกิดความเสี่ยงต่างๆ เช่น การรวมกลุ่มกินเลี้ยงสังสรรค์ พบปะผู้คนจํานวนมาก การเข้าไปยังสถานที่แออัดต่างๆ และตรวจ ATK คัดกรองตนเอง เพื่อลดความเสี่ยงนําเชื้อกลับไปแพร่ให้ผู้สูงอายุที่บ้าน
นายอนุทินกล่าวต่อว่า สําหรับการจัดกิจกรรมที่ศูนย์ชุมชนโครงการบ้านเอื้ออาทร นนทบุรี (วัดกู้2) ครั้งนี้ ถือเป็นการเริ่มต้นและเป็นต้นแบบให้กับพื้นที่อื่นๆ นําไปปรับใช้ โดยในวันนี้มีผู้สูงอายุเข้ารับการวัคซีน 93 คนและยังให้บริการกับประชาชนในชุมชนฯ ที่ต้องการฉีดวัคซีนทั้งเข็มปกติและเข็มกระตุ้นด้วย ส่วนผู้ที่ยังลังเลไม่ยอมฉีดได้ส่งเจ้าหน้าที่ออกเคาะประตูบ้านสร้างความเข้าใจและชักชวนมาฉีดวัคซีน รวมทั้งจัดทีมออกฉีดวัคซีนถึงห้องพักในกลุ่มผู้ป่วยติดเตียง และผู้สูงอายุติดบ้าน ซึ่งจากที่มีการฉีดวัคซีนไปแล้วจํานวนมากพบว่ามีความปลอดภัยจึงขอให้ประชาชนมั่นใจและมารับวัคซีนกันให้มากขึ้น เพื่อให้ทุกคนมีเกราะป้องกันจากโรคโควิด 19
****************************************** 15 มีนาคม 2565
รัฐบาลไทย-ข่าวทำเนียบรัฐบาล-นายกรัฐมนตรีห่วงกรณีพบการแพร่ระบาดของโควิด-19 คลัสเตอร์ร้านอาหารกึ่งผับ รวมถึงกรณีลักลอบเปิดสถานบันเทิงขายแอลกอฮอล์ในหลายจังหวัด ย้ำให้เจ้าหน้าที่เพิ่มความเข้มงวดบังคับใช้กฎหมาย
วันพุธที่ 5 มกราคม 2565
นายกรัฐมนตรีห่วงกรณีพบการแพร่ระบาดของโควิด-19 คลัสเตอร์ร้านอาหารกึ่งผับ รวมถึงกรณีลักลอบเปิดสถานบันเทิงขายแอลกอฮอล์ในหลายจังหวัด ย้ําให้เจ้าหน้าที่เพิ่มความเข้มงวดบังคับใช้กฎหมาย
นายกฯ ห่วงกรณีพบการแพร่ระบาดของโควิด-19 คลัสเตอร์ร้านอาหารกึ่งผับ รวมถึงกรณีลักลอบเปิดสถานบันเทิงขายแอลกอฮอล์ในหลายจังหวัด ย้ําให้เจ้าหน้าที่เพิ่มความเข้มงวดบังคับใช้กฎหมาย หากพบมีการละเว้นต้องถูกลงโทษ ผู้ประกอบการยึด Covid Free Setting เคร่งครัด
วันที่ 5 ม.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าพล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับรายงานถึงสถานการณ์โควิด-19 ในภาพรวมจากกระทรวงสาธารณสุขซึ่งได้มีการประชุมติดตามสถานการณ์ทุกวัน โดยพบว่าในช่วงหยุดยาวเทศกาลปีใหม่ที่ผ่านมา หลายจังหวัดมีสถานการณ์น่าเป็นห่วง กล่าวคือมีการแพร่ระบาดลักษณะเป็นคลัสเตอร์จากร้านอาหารกึ่งผับ และการลักลอบเปิดสถานบันเทิงขายแอลกอฮอล์ ซึ่งเมื่อสอบสวนโรคก็พบว่าร้านที่เป็นแหล่งแพร่กระจายเชื้อไม่ปฏิบัติตามมาตรการ COVID Free Setting ไม่ว่าจะเป็นภายในร้านจัดที่นั่งแออัด ไม่เว้นระยะห่าง ไม่มีระบบระบายอากาศที่ดี พนักงานไม่สวมหน้ากากอนามัย มีการจําหน่ายสุราและแสดงดนตรีโดยไม่เคร่งครัดตามแนวทางที่กําหนด ตลอดจนมีการจัดกิจกรรมส่งเสริมการขายที่เสี่ยงต่อการแพร่ระบาดของโรค
จากรายงานดังกล่าว นายกรัฐมนตรีมีความกังวล โดยขอให้เจ้าหน้าที่ที่รับผิดชอบในพื้นที่เพิ่มความเข้มงวดในการกวดขัน บังคับใช้กฎหมายกับผู้ฝ่าฝืนกฎระเบียบ โดยเฉพาะกรณีลักลอบเปิดสถานบันเทิงหากพบการกระทําผิดต้องลงโทษตามกฎหมายอย่างเด็ดขาดซึ่งหากตรวจสอบว่าเจ้าหน้าที่เองที่ละเว้นการปฏิบัติหน้าที่ แสวงหาประโยชน์จากช่วงสถานการณ์นี้จะต้องถูกลงโทษทางวินัยต่อ
“จากที่ในช่วงเวลาที่ผ่านมาได้พบกรณีการไม่ปฏิบัติตามมาตรการ รวมถึงมีผู้ฝ่าฝืนกฎหมายลักลอบเปิดสถานบันเทิง จนร้านกลายเป็นแหล่งแพร่กระจายเชื้อ ท่านนายกรัฐมนตรีกังวลในเรื่องนี้ โดยกําชับให้เจ้าหน้าที่ในพื้นที่ให้เพิ่มความเข้มงวดในทุกด้าน ผู้ประกอบการเองก็ต้องปฏิบัติตามมาตรการควบคุมโรคอย่างเคร่งครัดเพื่อให้การควบคุมการแพร่ระบาดที่มีประสิทธิภาพไปพร้อมกับการที่ผู้ประกอบการยังทําธุรกิจได้ลูกจ้างยังมีงานทํา”น.ส.ไตรศุลี กล่าว
รัฐบาลไทย-ข่าวทำเนียบรัฐบาล-อย่าแชร์ข่าวปลอมพนักงานไปรษณีย์ จัดส่งพัสดุที่ไม่ระบุชื่อผู้ส่งผู้รับ พร้อมทั้งบังคับรับพัสดุ ขอเตือนประชาชนระวังมิจฉาชีพปลอมเป็นเจ้าหน้าที่ส่งพัสดุและสังเกตจ่าหน้าผู้รับ ผู้ส่ง รวมถึงหากไม่ได้สั่งสินค้า ห้ามเซ็นรับพัสดุอย่างเด็ดขาด
วันอังคารที่ 14 กันยายน 2564
อย่าแชร์ข่าวปลอมพนักงานไปรษณีย์ จัดส่งพัสดุที่ไม่ระบุชื่อผู้ส่งผู้รับ พร้อมทั้งบังคับรับพัสดุ ขอเตือนประชาชนระวังมิจฉาชีพปลอมเป็นเจ้าหน้าที่ส่งพัสดุและสังเกตจ่าหน้าผู้รับ ผู้ส่ง รวมถึงหากไม่ได้สั่งสินค้า ห้ามเซ็นรับพัสดุอย่างเด็ดขาด
อย่าแชร์ข่าวปลอมพนักงานไปรษณีย์ จัดส่งพัสดุที่ไม่ระบุชื่อผู้ส่งผู้รับ พร้อมทั้งบังคับรับพัสดุ ขอเตือนประชาชนระวังมิจฉาชีพปลอมเป็นเจ้าหน้าที่ส่งพัสดุและสังเกตจ่าหน้าผู้รับ ผู้ส่ง รวมถึงหากไม่ได้สั่งสินค้า ห้ามเซ็นรับพัสดุอย่างเด็ดขาด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อมูลเกี่ยวกับประเด็นเรื่องพนักงานไปรษณีย์จัดส่งพัสดุที่ไม่ระบุชื่อผู้ส่งผู้รับพร้อมทั้งบังคับรับพัสดุทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยบริษัทไปรษณีย์ไทยจํากัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ ทางบริษัทไปรษณีย์ไทยจํากัดได้ตรวจสอบเรื่องดังกล่าวและชี้แจงว่าไปรษณีย์ไทยไม่มีนโยบายจัดส่งพัสดุที่ไม่ระบุชื่อผู้ส่งผู้รับแต่อย่างใด
โดยขอแจ้งเตือนผู้ใช้บริการให้ระวังมิจฉาชีพที่ปลอมเป็นเจ้าหน้าที่ส่งพัสดุหลอกให้เซ็นรับพัสดุที่ไม่มีจ่าหน้าชื่อผู้ส่งซึ่งอาจเป็นสิ่งของผิดกฎหมายทั้งนี้หากผู้ใช้บริการไม่ได้สั่งสินค้าไม่ควรรับทั้งสิ้นแม้จะมีการอ้างว่าสามารถนําส่งคืนได้ในภายหลังหรือเหตุผลอื่นๆพร้อมจัดฉากเป็นเจ้าหน้าที่ตํารวจปลอมเข้าขอตรวจสอบสิ่งของภายหลังจากผู้ใช้บริการหลงเชื่อเซ็นรับพัสดุ
จึงขอให้ผู้ใช้บริการสังเกตความผิดปกติของพัสดุโดยตรวจสอบว่าเป็นสิ่งของที่ได้สั่งซื้อหรือไม่และสังเกตจ่าหน้าผู้รับผู้ส่งว่าถูกต้องหรือไม่ทุกครั้งก่อนตัดสินใจเซ็นรับพัสดุหากพบว่าไม่ได้สั่งสินค้าหรือพัสดุที่มาส่งมีการจ่าหน้าไม่ครบถ้วนหรือต้องสงสัยอย่าหลงเชื่อเซ็นรับพัสดุอย่างเด็ดขาด
สําหรับผู้ใช้บริการที่พบการแอบอ้างเป็นเจ้าหน้าที่ไปรษณีย์ไทยในกรณีข้างต้นหรือกรณีอื่นๆเช่นเรียกเก็บค่าดําเนินการส่งพัสดุเพิ่มจากค่าสินค้าที่ต้องชําระหรือแอบอ้างให้โหลดแอปพลิเคชันและโอนเงินเพื่อซื้อสินค้าอิเล็คทรอนิคส์และเครื่องใช้ไฟฟ้าเป็นต้นโดยผู้ใช้บริการสามารถตรวจสอบกรณีหลอกลวงได้ที่เว็บไซต์www.thailandpost.co.thเฟซบุ๊กบริษัทไปรษณีย์ไทยจํากัดทวิตเตอร์@Thailand_PostหรือTHP Contact Center 1545นอกจากนี้ในการติดต่อกับผู้ใช้บริการไปรษณีย์ไทยจะใช้อีเมลpostalcare@thailandpost.co.thในการสื่อสารเท่านั้น
ดังนั้นขอให้ประชาชนอย่าหลงเชื่อข่าวปลอมพนักงานไปรษณีย์จัดส่งพัสดุที่ไม่ระบุชื่อผู้ส่งผู้รับพร้อมทั้งบังคับรับพัสดุ และขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆนอกจากนี้สามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************
รัฐบาลไทย-ข่าวทำเนียบรัฐบาล-กรมทางหลวงชนบทเผยความคืบหน้าโครงการถนนต่อเชื่อมถนนนครอินทร์ - ศาลายา มุ่งแก้ไขปัญหาจราจรติดขัดบนถนนกาญจนาภิเษก - บรมราชบรมราชชนนี รองรับการเติบโตในพื้นที่ จังหวัดนนทบุรี และนครปฐม
วันพฤหัสบดีที่ 13 มกราคม 2565
กรมทางหลวงชนบทเผยความคืบหน้าโครงการถนนต่อเชื่อมถนนนครอินทร์ - ศาลายา มุ่งแก้ไขปัญหาจราจรติดขัดบนถนนกาญจนาภิเษก - บรมราชบรมราชชนนี รองรับการเติบโตในพื้นที่ จังหวัดนนทบุรี และนครปฐม
กรมทางหลวงชนบท (ทช.) กระทรวงคมนาคม เตรียมดําเนินโครงการถนนต่อเชื่อมถนนนครอินทร์ - ศาลายา จังหวัดนนทบุรี และนครปฐม ทั้งนี้ เพื่อเพิ่มเติมโครงข่ายให้สมบูรณ์ เสริมประสิทธิภาพเส้นทางคมนาคม พร้อมแก้ไขการจราจรติดขัดบนถนนกาญจนาภิเษก ถนนบรมราชชนนี
กรมทางหลวงชนบท (ทช.) กระทรวงคมนาคม เตรียมดําเนินโครงการถนนต่อเชื่อมถนนนครอินทร์ - ศาลายา จังหวัดนนทบุรี และนครปฐม ทั้งนี้ เพื่อเพิ่มเติมโครงข่ายให้สมบูรณ์ เสริมประสิทธิภาพเส้นทางคมนาคม พร้อมแก้ไขการจราจรติดขัดบนถนนกาญจนาภิเษก ถนนบรมราชชนนี รองรับการเติบโตด้านเศรษฐกิจในพื้นที่จังหวัดนนทบุรีและจังหวัดนครปฐม ตลอดจนเพิ่มความสะดวกให้กับประชาชนมากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า โครงการถนนต่อเชื่อมถนนนครอินทร์ - ศาลายา จังหวัดนนทบุรี และนครปฐม ตั้งอยู่ที่อําเภอพุทธมณฑล จังหวัดนครปฐม และอําเภอบางกรวย อําเภอบางใหญ่ จังหวัดนนทบุรี เป็นโครงการตัดถนนแนวใหม่ ขนาด 6 ช่องจราจร ระยะทางประมาณ 12 กิโลเมตร มีจุดเริ่มต้นจากทางหลวงชนบทสาย นฐ.5035 แนวเส้นทางวางตัวไปทางทิศตะวันออก ผ่านคลองตาพริ้ง ผ่านจุดตัดที่ประมาณ กม. ที่ 3+500 บนถนนทางหลวงชนบทสาย นฐ.3004 ข้ามคลองนราภิรมย์ ตัดผ่านทางหลวงชนบทสาย นบ.5014 ข้ามคลองสามท้าว ตัดทางหลวงชนบทสาย นบ.1001 ข้ามคลองจีนบ่าย ข้ามคลองขุนเจน โดยแนวเส้นทางจะอยู่ทางทิศเหนือของศูนย์พัฒนาชีวิตใหม่ และแนวเส้นทางจะเบี่ยงไปทางทิศตะวันออกเฉียงใต้ ข้ามคลองลาดละมุด ผ่านถนนทางหลวงชนบทสาย นบ.5035 ใกล้กับทางแยกเข้าวัดบางม่วง จากนั้นแนวจะเบี่ยงไปทางขวาวางแนวไปทางทิศตะวันออกเฉียงใต้ข้ามคลองโสนน้อยตัดผ่านถนนทางหลวงชนบท นบ.1001 บริเวณซอยอินทนิล จากนั้นแนวจะเบี่ยงไปทางทิศตะวันออกเฉียงใต้ ผ่านพื้นที่โล่งด้านหลังหมู่บ้านศุภาลัยการ์เด้นวิลล์ ข้ามคลองบางนาและคลองประปา ก่อนเบี่ยงขึ้นไปทางทิศเหนือผ่านพื้นที่ระหว่างหมู่บ้านมัณฑนากับอาคารโครงการบ้านเอื้ออาทรบางกรวย (วัดพระเงิน) โดยแนวเส้นทางจะอยู่ด้านทิศใต้ของวัดสุนทรธรรมิการาม ข้ามคลองหัวคู และเข้าบรรจบกับถนนกาญจนาภิเษกโดยเชื่อมทางแยกต่างระดับบางคูเวียง รวมระยะทางประมาณ 12 กิโลเมตร โดยแนวโครงการพาดผ่านพื้นที่ 2 จังหวัด 3 อําเภอ 6 องค์กรปกครองส่วนท้องถิ่น 7 ตําบล และ 28 หมู่บ้าน/ชุมชน
ที่ผ่านมาได้มีประกาศพระราชกฤษฎีกากําหนดเขตที่ดินที่จะเวนคืนลงในราชกิจจานุเบกษาเรียบร้อยแล้ว โดยมีผลบังคับใช้ตั้งแต่วันที่ 16 กันยายน 2564 ที่ผ่านมา มีระยะเวลา 5 ปี ซึ่งคาดว่าโครงการดังกล่าวจะใช้พื้นที่เวนคืนประมาณ 356 ไร่ อาคารสิ่งปลูกสร้าง 341 รายการ ขณะนี้ ทช. อยู่ระหว่างการปรับข้อมูลการสํารวจอสังหาริมทรัพย์ เพื่อกําหนดค่าทดแทนอสังหาริมทรัพย์เบื้องต้นและจะของบประมาณในการจ่ายค่าทดแทนอสังหาริมทรัพย์ให้กับประชาชนที่ได้รับผลกระทบตามแนวเส้นทางต่อไป นอกจากนี้ เมื่อวันที่ 17 ธันวาคม 2564 ที่ผ่านมา คณะกรรมการสิ่งแวดล้อมแห่งชาติได้มีมติเห็นชอบรายงานการประเมินผลกระทบสิ่งแวดล้อม (EIA) โครงการถนนต่อเชื่อมถนนนครอินทร์ - ศาลายา จังหวัดนนทบุรี และนครปฐม เรียบร้อยแล้ว
รัฐบาลไทย-ข่าวทำเนียบรัฐบาล-บสอ. ประเดิมปีแรก คว้าคะแนนประเมิน ITA ระดับ AA
วันศุกร์ที่ 27 สิงหาคม 2564
บสอ. ประเดิมปีแรก คว้าคะแนนประเมิน ITA ระดับ AA
เมื่อวันที่ 26 สิงหาคม 2564 ที่ผ่านมา สํานักงาน ป.ป.ช. ได้ประกาศผลการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปีงบประมาณ 2564 โดยบริษัท บริหารสินทรัพย์ ธนาคารอิสลามแห่งประเทศไทย จํากัด มีคะแนนอยู่ที่ 97.10 หรือ ระดับ AA
นางโศรยา ลิมปิทีป ผู้จัดการบริษัท บริหารสินทรัพย์ ธนาคารอิสลามแห่งประเทศไทย จํากัด (บสอ. หรือ IAM) เปิดเผยว่า เมื่อวันที่ 26 สิงหาคม 2564 ที่ผ่านมา สํานักงาน ป.ป.ช. ได้ประกาศผลการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปีงบประมาณ 2564 โดยบริษัท บริหารสินทรัพย์ ธนาคารอิสลามแห่งประเทศไทย จํากัด มีคะแนนอยู่ที่ 97.10 หรือ ระดับ AA
แม้ว่า บสอ. เป็นรัฐวิสาหกิจน้องใหม่และเข้าร่วมประเมิน ITA เป็นปีแรก แต่จากผลการประเมิน แสดงถึงการพัฒนาองค์กรที่มีการดําเนินงานที่มีคุณธรรมและมีความโปร่งใสสอดคล้องกับยุทธศาสตร์ชาติ
โดยจากรายงานรายละเอียดผลประเมิน ประจําปีงบประมาณ 2564 สํานักงาน ปปช. ได้ประเมินจาก 3 แบบวัด คือ แบบวัดการรับรู้ของผู้มีส่วนได้ส่วนเสียภายใน (IIT) แบบวัดการรับรู้ของผู้มีส่วนได้ส่วนเสียภายนอก (EIT) และแบบตรวจการเปิดเผยข้อมูลสาธารณะ (OIT) รวมจํานวนทั้งสิ้น 10 ตัวชี้วัด พบว่า บสอ. มีผลคะแนนที่ 97.10 หรือระดับ AA สูงกว่าเกณฑ์เป้าหมาย (ร้อยละ 85) ทุกตัวชี้วัด ซึ่งสะท้อนถึงการตระหนักรู้ของบุคลากรในการปฏิบัติหน้าที่อย่างซื่อสัตย์สุจริต มุ่งผลสัมฤทธิ์สูงสุดและคํานึงถึงประโยชน์ส่วนรวมเป็นหลักอย่างชัดเจน อีกทั้งยังคํานึงถึงคุณภาพในการให้บริการแก่ลูกค้า และประชาชนอย่างมีประสิทธิภาพและประสิทธิผล ตลอดจนเห็นความสําคัญของการเปิดเผยข้อมูลสาธารณะและการให้บริการผ่านระบบอิเล็กทรอนิกส์ (e-service) และการบริหารจัดการอย่างดียิ่ง
บสอ. ยังมีความมุ่งมั่นที่จะดําเนินงานอย่างมีคุณธรรมและมีความโปร่งใสในการดําเนินการ รวมทั้งพัฒนาองค์กรให้มีมาตรฐานที่สูงยิ่งขึ้นต่อไป
รัฐบาลไทย-ข่าวทำเนียบรัฐบาล-​“วราวุธ” บินด่วน ติดตามสถานการณ์คราบน้ำมัน หาดแม่รำพึง จ.ระยอง
วันอาทิตย์ที่ 30 มกราคม 2565
​“วราวุธ” บินด่วน ติดตามสถานการณ์คราบน้ํามัน หาดแม่รําพึง จ.ระยอง
​“วราวุธ” บินด่วน ติดตามสถานการณ์คราบน้ํามัน หาดแม่รําพึง จ.ระยอง
“วราวุธ” บินด่วน ติดตามสถานการณ์คราบน้ํามัน หาดแม่รําพึง จ.ระยอง
วันนี้ (30 มกราคม 2565) เวลา 10.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) บินสํารวจตรวจติดตามสถานการณ์คราบน้ํามัน บริเวณหาดเแม่รําพึง และอุทยานแห่งชาติเขาแหลมหญ้า-หมู่เกาะเสม็ด โดยเฮลิคอปเตอร์กระทรวงทรัพยากรธรรมชาติและสิ่งแวดล้อม พร้อมรับฟังสรุปผลการดําเนินการป้องกัน แก้ไขปัญหา และตรวจเยี่ยมปฏิบัติการเก็บกู้คราบน้ํามัน ณ บริเวณหาดแม่รําพึง อ.เมืองระยอง จ.ระยอง โดยมีรองผู้ว่าราชการจังหวัดระยอง (นายอนันต์ นาคนิยม) พร้อมหน่วยงานที่เกี่ยวข้อง อาทิ กองทัพเรือ กรมควบคุมมลพิษ กรมทรัพยากรทางทะเลและชายฝั่ง สํานักงานสิ่งแวดล้อมภาคที่ 13 (ชลบุรี) สํานักงานทรัพยากรธรรมชาติและสิ่งแวดล้อมจังหวัดระยอง เครือข่าย ทสม. จ.ระยอง และบริษัท สตาร์ ปิโตรเลียม รีไฟน์นิ่ง จํากัด (มหาชน) ร่วมให้ข้อมูล
นายวราวุธ กล่าวว่า สถานการณ์วันนี้ที่หาดแม่รําพึงต้องถือว่าโชคดี ที่กระแสคลื่นลมทําให้ปริมาณคราบน้ํามันพัดเข้ามาถึงชายหาดไม่มากอย่างที่คาดการณ์ไว้ ทําให้ประชาชนและนักท่องเที่ยวที่อยู่ในพื้นที่ ยังอยู่ในสถานะที่ปลอดภัย แต่อย่างไรก็ตาม ต้องขอความร่วมมือจากประชาชนอย่าพึ่งเข้าไปในจุดที่พบคราบน้ํามันพัดขึ้นมา เพราะอาจเกิดการปนเปื้อนออกไปสู่พื้นที่อื่นได้ และจากสถานการณ์ในตอนนี้ เป้าหมายต่อไปที่เราต้องปกป้องคือ บริเวณอ่าวพร้าว เกาะเสม็ด ซึ่งมีทั้งหาดทรายและปะการังน้ําตื้น หากคราบน้ํามันเข้าไปถึงอาจก่อให้เกิดความเสียหายอย่างหนักต่อทรัพยากรในพื้นที่ได้ จึงได้ขอให้ทุกฝ่าย ทั้งหน่วยงานจากกระทรวงเอง กองทัพเรือ และพี่น้องประชาชนในพื้นที่ร่วมกันระดมทั้งเรือ และบูมดักคราบน้ํามัน เพื่อทําการป้องกันร่วมกันอย่างเต็มกําลังความสามารถ
นอกจากนี้ ยังได้กําชับสั่งการให้ท่านปลัดกระทรวงฯ ประสานไปยังผู้ว่าราชการจังหวัดทุกจังหวัด โดยเฉพาะจังหวัดที่อยู่ติดชายทะเล และมีอุตสาหกรรมประเภทนี้อยู่ในพื้นที่ ขอให้เข้มงวดกวดขันในการติดตามตรวจสอบการบํารุงรักษาระบบปฏิบัติงานต่าง ๆ ให้อยู่ในสภาพดีอยู่เสมอ เพราะเมื่อเกิดเหตุการณ์เช่นนี้ขึ้นมาแล้ว นอกจากงบประมาณที่ต้องเสียไปกับการป้องกันแก้ไขสถานการณ์ และความสูญเสียทางเศรษฐกิจที่เกิดขึ้นแล้ว ยังต้องมีการติดตามผลกระทบในระยะยาวอย่างต่อเนื่อง และต้องใช้เวลานานหลายปีในการฟื้นฟูทรัพยากรที่สูญเสียไปให้มีความอุดมสมบูรณ์กลับคืนมา
จากนั้น นายวราวุธ ยังได้ให้กําลังใจกําลังพลจากกองทัพเรือ เจ้าหน้าที่ และประชาชนที่เข้าร่วมปฏิบัติการเก็บกู้คราบน้ํามัน และทําความสะอาดบริเวณชายหาดแม่รําพึง พร้อมมอบเงินสนับสนุนการทํางานให้กับเครือข่าย ทสม. จ.ระยอง ที่ได้เข้าร่วมสนับสนุนการปฏิบัติการ และเฝ้าระวังผลกระทบที่จะเกิดขึ้นในพื้นที่ จํานวน 200,000 บาท โดยกล่าวว่า ขอขอบคุณเครือข่ายอาสาสมัคร ทสม. ทุกคนที่เข้ามาช่วยสนับสนุนการปฏิบัติงานในครั้งนี้ และจากเหตุการณ์ที่เกิดขึ้น เห็นแล้วว่าส่งผลกระทบต่อเราทุกคน ดังนั้น จึงขอฝากไปถึงลูก ๆ หลาน ๆ ในพื้นที่ให้มาร่วมกันเป็น อาสาสมัครพิทักษ์สิ่งแวดล้อมของกระทรวงฯ กันให้มาก เพื่อช่วยกันเป็นหูเป็นตา ทํางานร่วมกับกระทรวงฯ ในการดูแลรักษาทรัพยากรในพื้นที่ให้คงความอุดทสมบูรณ์สืบไป